Sofia Alexejevna Romanovová

Sofia Alexejevna Romanová (; * 27. september 1657, Moskva. Rusko - † 14. júl 1704, Moskva) bola ruská regentka svojich mladších nevlastných bratov Ivana a Petra v rokoch 1682 – 1686 a „samovládkyňa“ v rokoch 1686 - 1689.

Bola dcérou cára Alexeja Michailoviča a jeho prvej ženy Márie Iliničny Miloslavskej. Po smrti bezdetného cára Fjodora III. bol následníkom trónu Alexejov najstarší, ale slabý 16 ročný syn Ivan. Patriarcha Joakim a časť bojarov však za nového následníka trónu vybrala iba 10 ročného Petra. Časť bojarov na čele s rodinou Miloslavských však využila povstanie strelcov v roku 1682 a 15. septembra dosadila Sofiu za regentku maloletých nástupníkov trónu. Svoju vládu zaistila hlavne za pomoci strelcov a Vasilija Golicyna, o ktorom jej nepriatelia tvrdili, že bol jej milencom. Golicyn bol v tomto období de facto hlavou štátu. V septembri 1689 bola Sofia zvrhnutá a až do svojej smrti žila v Novodevičiom kláštore.

Cári Ruska
Romanovci